Püha Johannese turg oma moekaupluste, bistroode, restoranide ja maaliliste tänavakestega on Saarbrückeni elu kese ja kutsub külastajaid ostlema,  mõnulema ja lõõgastuma. Turupurskkaev, samuti Stengeli töö, on võluva jalakäijatetsooni keskpunkt. Siit umbes veerandtunnise jalutuskäigu kaugusel, Saarbrückeni vanimas linnaosas asub St. Arnual, gooti stiilis kloostrikirik 13. sajandist, mis seisab keset hiliskeskaegseid elumaju. Üldse on siinsed kvartalid, nagu Mainzer Strasse ja Nauwieser Viertel, ühtaegu õdusad ja imetlusväärsed. Kõikjal leidub kenasid õlleaiakesi ja kulinaarseid hõrgutisi, milles on prantslaslikku tunnetust ja kohalikku omapära.  "Peaasi on hästi süüa," ütleb saarbrückenlane - ja see ütleb tegelikult kõik ära.